เป็นคนประจำเดือนมาไม่ปกติอยู่แล้ว ทุกๆเดือนจะเลื่อนไป 4 วัน - 1 อาทิตย์ แต่รอบนี้รู้สึกว่ามันนานเกินไป ตอนนี้เลื่อยมาจะ 14 วันแล้ว ตอนแรกรู้สึกหน่วงๆท้องคิดว่าประจำเดือนจะมาแต่อาการหน่วงๆก็หายไป ลองซื้อที่ตรวจมาตรวจดูแล้ว 2 ครั้งไม่มีอะไร แต่ก่อนหน้านั้นออกกำลังกายเล่นฮูล่าฮูปบ้าง มีภาวะเคลียดเรื่องงานบ้าง บางครั้งเคลียดจนปวดลงเบ้าตา นอนไม่ค่อยเป็นเวลานอนดึก แบบนี้จะมีโอกาสท้องมั้ย หรือที่ประจำเดือนเลื่อยเพราะพฤติกรรม ควรรอดูถึงกี่วันดีค่ะ
สวัสดีค่ะ ประจำเดือนปกติควรจะมา 22-35 วันจากครั้งก่อน หากมาช้ากว่านี้ถือว่าช้าผิดปกติในทางการแพทย์ค่ะสาเหตุของประจำเดือนที่มาช้า อาจจะเกิดจากการตั้งครรภ์ มีถุงน้ำหลายใบในรังไข่ ฮอร์โมนจากรังไข่ไม่สมดุล พังผืดมดลูก โรคไทรอยด์ น้ำหนักตัวที่มากหรือน้อยผิดปกติ ความเครียด ความกังวลเบื้องต้นหากมีเพศสัมพันธ์ไม่ป้องกันในรอบเดือนที่ผ่านมา ควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังปฏิสนธิ หากว่าประจำเดือนขาดไปแล้วน่าจะตรวจพบได้ และหากให้ผลลบ แต่ประจำเดือนก็ยังไม่มาเกิน 35 วันจากรอบก่อน ควรไปพบแพทย์เพื่อตรวจหาสาเหตุอื่นๆดังกล่าวไป